Ettersom Szilárd var overbevist om at det ikke var noen fremtid for ham i Ungarn, flyttet han til Tyskland i 1919. Han begynte ved Humboldt-Universität zu Berlin der han gikk til forelesninger til blant andre Albert Einstein. Szilárd utmerket seg med mye energi, stort tempo og en viss rastløshet. Han tok doktorgraden i Berlin med Fritz Haber og Walther Nernst i vurderingskomiteen.